Mitjançant la Resolució 75/VI del Parlament de Catalunya, de data 6 d'abril de 2000, es va instar el Govern a crear una comissió tècnica amb representants del Departament de Benestar Social i del Departament d'Ensenyament amb l'objectiu de trobar, en el marc de la Llei 3/1991, de 18 de març, la millor adscripció de les diverses competències pel que fa a la formació d'adults, i a informar-ne posteriorment a la Comissió de Política Social del Parlament.
En data 14 de novembre de 2000, l'esmentada comissió tècnica va informar la Comissió de Política Social del Parlament sobre les conclusions a les quals havia arribat, entre les quals incloïa, en el seu apartat a), la de: "Proposar la modificació del Decret 284/1995, d'11 d'octubre, per tal que el Departament d'Ensenyament, competent per a l'expedició de la resta de títols acadèmics i professionals corresponents als ensenyaments reglats de la LOGSE, sigui també competent per expedir els títols acadèmics i professionals que corresponen als ensenyaments reglats establerts per la LOGSE, quant a l'àmbit d'actuació de formació d'adults a què es refereix l'article 1.a) de la Llei 3/1991, de 18 de març, de formació d'adults, en l'actualitat expedits pel Departament de Benestar Social, tenint en compte que correspon al Departament d'Ensenyament la gestió del Registre únic de tots els títols expedits."
De conformitat amb aquesta proposta, s'assigna al Departament d'Ensenyament en exclusiva la funció d'expedició de títols acadèmics i professionals corresponents als ensenyaments reglats establerts per la Llei orgànica 1/1990, de 3 d'octubre, d'ordenació general del sistema educatiu i dur a terme les conseqüents modificacions en el procediment d'expedició de títols acadèmics i professionals no universitaris de Catalunya i en la regulació i funcionament del Registre en què s'inscriuen, creat pel Decret 60/1997, de 4 de març.
Per tot el que s'ha exposat, a proposta de les conselleres d'Ensenyament i de Benestar i Família, d'acord amb el dictamen de la Comissió Jurídica Assessora, i amb la deliberació prèvia del Govern de la Generalitat,
S'assigna al Departament d'Ensenyament la funció d'expedició dels títols acadèmics i professionals corresponents als ensenyaments reglats establerts per la Llei orgànica 1/1990, de 3 d'octubre, d'ordenació general del sistema educatiu, inclosos els obtinguts en l'àmbit d'actuació de la formació d'adults a què es refereix l'apartat a) de l'article 1 de la Llei 3/1991, de 18 de març, de formació d'adults.
El Departament d'Ensenyament gestiona el Registre de títols acadèmics i professionals no universitaris de Catalunya, creat pel Decret 60/1997, de 4 de març, en el qual s'inscriuen tots els títols corresponents als ensenyaments establerts per la Llei orgànica 1/1990, de 3 d'octubre, d'ordenació general del sistema educatiu.
A efectes d'inscriure en aquest registre únic els títols corresponents a la formació d'adults, el Departament de Benestar i Família s'ha de coordinar amb el Departament d'Ensenyament.
3.1 Es modifiquen els articles 3, 5.3, 13 i 14.1 del Decret 60/1997, de 4 de març, de creació i regulació del Registre de títols acadèmics i professionals no universitari de Catalunya, que queden redactats de la manera següent:
El Registre de títols està constituït pel conjunt d'assentaments que reflecteixen la situació administrativa i les dades de tots els títols acadèmics i professionals no universitaris expedits, o en tràmit d'expedició, pel Departament d'Ensenyament o per qualsevol Departament de la Generalitat de Catalunya quan així ho determini la normativa."
"Per facilitar el millor funcionament del Registre de títols, el cap del Registre de títols pot autoritzar el lliurament de qualsevol informació continguda als esmentats tres llibres als caps de les unitats competents en la matèria de les delegacions territorials; i, en relació amb els títols gestionats pel Departament de Benestar i Família, al cap de la respectiva unitat orgànica competent en la matèria".
"Administració educativa competent en l'expedició
"13.1 Els títols acadèmics i professionals acreditatius de la superació dels ensenyaments regulats a la Llei orgànica 1/1990, de 3 d'octubre, d'ordenació general del sistema educatiu, seran expedits pel/per la conseller/a d'Ensenyament de la Generalitat de Catalunya sempre que el centre docent on s'hagin finalitzat els estudis corresponents pertanyi al seu àmbit competencial.
"13.2 El/la conseller/a d'Ensenyament de la Generalitat de Catalunya també expedirà els títols pel que fa a l'àmbit d'actuació de la formació d'adults a què es refereix l'article 1.a) de la Llei 3/1991, de 19 de març, de formació d'adults."
"Els títols els expedirà, en nom del rei, el/la conseller/a d'Ensenyament en un únic document, redactat en català i castellà, amb lletres del mateix rang i d'acord amb el model, especificacions i diligències detallades als annexos 1, 2 i 3 del Reial decret 733/1995, de 5 de maig."
3.2 L'annex 1 del Decret 60/1997, de 4 de març, de creació i regulació del Registre de títols acadèmics i professionals no universitaris de Catalunya, en què consta el model general del text del títol, se substitueix pel que s'estableix a l'annex d'aquest Decret.
En el moment que s'implantin els nous ensenyaments i els títols previstos a la Llei orgànica 10/2002, de 23 de desembre, de qualitat de l'educació, les referències als títols o ensenyaments establerts a la Llei orgànica 1/1990, de 3 d'octubre, d'ordenació general del sistema educatiu, contingudes en aquest Decret i en el Decret 60/1997, de 4 de març, de creació i regulació del Registre de títols acadèmics i professionals no universitaris de Catalunya, caldrà entendre-les referides, també, a l'esmentada Llei orgànica 10/2002, de 23 de desembre, de qualitat de l'educació.
Queda derogat el Decret 284/1995, d'11 d'octubre, pel qual s'assignen als departaments d'Ensenyament i de Benestar Social les funcions i els serveis traspassats a la Generalitat de Catalunya en matèria d'expedició de títols acadèmics i professionals, i qualsevol norma d'igual o inferior rang que s'oposi al que estableix aquesta disposició.
Model general del text del títol acadèmic